কুষ্টিয়া সরকারি সেন্ট্রাল কলেজ
কুষ্টিয়া সরকারি সেন্ট্রাল কলেজ (সাবেক কুষ্টিয়া সরকারি সিটি কলেজ ও কুষ্টিয়া সরকারি কমার্শিয়াল ইনস্টিটিউট) বাংলাদেশের একটি উচ্চ মাধ্যমিক স্তরের শিক্ষাপ্রতিষ্ঠান, যেটি কুষ্টিয়া জেলা সদরে অবস্থিত। ব্যবসায় শিক্ষার ক্ষেত্রে বৃহত্তর কুষ্টিয়া অঞ্চলে সরকারি পর্যায়ে পরিচালিত একমাত্র এই প্রতিষ্ঠানটি ১৯৬৭ সালে প্রতিষ্ঠিত হয় এবং ১৯৮৪ সাল থেকে গভ. কমার্শিয়াল ইনস্টিটিউট, কুষ্টিয়া নামে পরিচিতি লাভ করে। ২০১৮ সাল থেকে বর্তমান নামে পরিচিতি লাভ করে সেই বছর থেকেই ব্যাবসায় শিক্ষার পাশাপাশি বিজ্ঞান ও মানবিক বিভাগ চালু হয়। শিক্ষার মান বিবেচনায় কুষ্টিয়া তথা যশোর শিক্ষা বোর্ডের অন্যতম প্রতিষ্ঠান।